



[bookmark: _Hlk132804538]PREDLOG
EVA (2025-2570-0045)

Na podlagi 7. člena Zakona o spremembah in dopolnitvah Zakona o upravljanju javnega potniškega prometa (ZUJPP-A), Vlada Republike Slovenije izdaja

UREDBO
o spremembah in dopolnitvah Uredbe o načinu izvajanja gospodarske javne službe javni linijski prevoz potnikov v notranjem cestnem prometu, o koncesiji te javne službe in o ureditvi sistema enotne vozovnice

1. člen
V Uredbi o načinu izvajanja gospodarske javne službe javni linijski prevoz potnikov v notranjem cestnem prometu, o koncesiji te javne službe in o ureditvi sistema enotne vozovnice (Uradni list RS, št. 109/21, 181/21, 54/22 – ZUJPP, 56/22, 48/23, 103/24 in 56/25) se v prvem odstavku 2. člena:
- v točki 1. črta besedna zveza »Republika Slovenija« in nadomesti z novo besedno zvezo »organ JPP«,
- v točki 2. se črta beseda »država« in se nadomesti z novo besedo »koncedent«,
- v točki 6.a na koncu besedila črta »;« in doda besedilo », pri čemer na postajni točki lahko pride do samo vstopa potnikov, izstopa potnikov ali oboje;«,
- v 9. točki črta beseda »na« in se nadomesti z besedo »ob«,
- črta besedilo 10. točke in se nadomesti z novim besedilom »»vožnja« predstavlja opremljenost itinerarja z uro odhoda vozila iz začetne postajne točke, z uro prihoda in odhoda vozila na vseh vmesnih postajnih točkah, kjer je dovoljen postanek vozila in z uro prihoda vozila na končno postajno točko. Vsaki vožnji je dodeljen še voznoredni režim in izvajalec vožnje.«
 
2. člen

[bookmark: _Hlk208470662][bookmark: _Hlk208470706]Sedmi odstavek 7. člena se črta in nadomesti z novim besedilom, ki se glasi: »Med trajanjem koncesije se lahko posamezne linije na predlog lokalne skupnosti, upravljalca prometne infrastrukture, izvajalca ali pobudo organa JPP spremenijo ali ukinejo, če organ JPP presodi, da je to potrebno zaradi demografskih sprememb, sprememb migracijskih tokov, sprememb prometne infrastrukture, sprememb prometne ureditve, integracije med linijami ali sprememb financiranja. Spremembo potrdi organ JPP z vpisom spremembe v centralno informatizirano zbirko podatkov iz zakona, ki ureja prevoze v cestnem prometu.«

3. člen

V 8. členu se doda novi tretji odstavek, ki se glasi: »Organ JPP lahko pri uporabljanju standarda dostopnosti upošteva tudi prestopanja med različnimi vožnjami«. 

4.  člen

V 13.a členu se:
- v prvem odstavku črta drugi stavek in nadomesti z novim, ki se glasi: »Izvajanje integrirane linije se izvede na podlagi pogodbe med organom JPP, ene ali več občin in izvajalcem.«,
- v drugem odstavku črta drugi stavek in nadomesti z novim, ki se glasi: »Izvajanje integrirane linije med medkrajevnim in posebnim linijskim prevozom se izvede na podlagi pogodbe med organom JPP, eno ali več občinami in izvajalcem.« 

5. člen

Drugi odstavek 22. člena se črta.

6. člen

V prvem in drugem odstavku 26. člena se črta beseda »izvajalčevega«. 

7. člen

Drugi odstavek 27. člena se črta in nadomestim z novim, ki se glasi: »Če se prevoznina poveča, velja cena vozovnice, kupljene v predprodaji pred povečanjem cene, brez doplačila razlike med novo in staro višino prevoznine.«

8. člen

V tretji alineji tretjega odstavka 33. člena se za besedo »obleki« doda novo besedilo »ali močno zaudarja in zaradi tega povzroča večjo neprijetnost za druge potnike ali voznika ali onesnaži vozilo« in se briše besedilo »(npr. dimnikarji, pleskarji)«.
 
9. člen

V prvem odstavku 38. člena se črta beseda »onemogočajo« in se nadomesti z novo besedo »ovirajo«.

10. člen

V petem odstavku 45. člena se beseda »Ministrstvo« nadomesti z besedo »Koncedent«.

11. člen

V prvem odstavku 46. člena se beseda »ministrstvo« nadomesti z besedo »koncedent«.

12. člen

V 48. členu se črta:
- peti odstavek in se nadomesti z novim besedilo, ki se glasi: »Če izvajalec do predpisanega roka za oddajo letnega poročila ne more zagotoviti potrditve podatkov z revizorjevim poročilom o dogovorjenih postopkih, sporoči nepotrjene podatke. Te pozneje, po pridobitvi potrditve, vendar najpozneje do 31. avgusta tekočega leta, s posredovanjem poročila o dogovorjenih postopkih organu JPP dokončno potrdi ali jih nadomesti s potrjenimi podatki, če se ti v bistvenih sestavinah poročila razlikujejo od nerevidiranih.
- sedmi odstavek in se nadomesti z novim besedilom, ki se glasi: »Vsi podatki v zvezi z izvajanjem koncesije so last koncedenta. Ves čas trajanja koncesijske pogodbe je dolžen izvajalec brezplačno dobavljati vse podatke v zvezi z izvajanjem koncesije koncedentu v obliki, na način in v časovnih intervalih, kot predpiše koncedent.

13. člen

V tretjem odstavku 51. člena se črta besedna zveza: Inšpektorata Republike Slovenije za infrastrukturo« in se nadomesti z novo besedno zvezo »inšpektorata pristojnega za nadzor področja javnega potniškega prometa«.

14. člen

V 59. členu se:
- v drugi alineji prvega odstavka za besedo »proračuna« doda nova besedna zveza »Republike Slovenije in«,
- v drugem odstavku za besedo »odstavka« doda nova besedna zveza »in pogodbene kazni«. 

15. člen

Tretji odstavek 64. člena se briše.

16. člen

Besedilo 66. člena se črta in nadomesti z novim besedilom, ki se glasi: »Prilagoditev pogodbenega zneska se izvaja v skladu z določili koncesijske pogodbe.«

17. člen

Peti odstavek 69. člena se briše in nadomesti z novim besedilom, ki se glasi: »Po obračunu provizije za prodane vozovnice se prihodki iz posameznega koncesijskega sklopa nakažejo na TRR koncedenta.«

18. člen

Četrti odstavek 70. člena se briše in nadomesti z novim besedilo, ki se glasi: »Organ JPP udeležencem sistema enotne vozovnice in potnikom zagotavlja pridobivanje enotnih informacij o sistemu enotne vozovnice in elementih sistema, ki zadevajo potnika, preko namenskega klicnega centra in preko informacijskega sistema za podporo uporabnikom.« 

19. člen

V 71. členu se:
- v drugi in peti alineji prvega odstavka briše beseda »dejanskih«;
- v drugem odstavku briše zadnji stavek;
- tretji odstavek briše. 

PREHODNA IN KONČNA DOLOČBA

20. člen
(odložitev začetka uporabe)

Ta uredba se začne uporabljati 1. januarja 2026, do takrat pa se uporablja Uredba o načinu izvajanja gospodarske javne službe javni linijski prevoz potnikov v notranjem cestnem prometu, o koncesiji te javne službe in o ureditvi sistema enotne vozovnice (109/21, 181/21, 54/22 – ZUJPP, 56/22, 48/23, 103/24 in 56/25). 

21. člen
(začetek veljavnosti)

Ta uredba začne veljati naslednji dan po objavi v Uradnem listu Republike Slovenije.



Št. 007-177/2025
Ljubljana, dne __.______ 2025
EVA 2025-2570-0045
Vlada Republike Slovenije
dr. Robert Golob
predsednik




























OBRAZLOŽITEV

EVA 2025-2570-0045
Pravna podlaga
Pravna podlaga za izdajo Uredbe o spremembah in dopolnitvah Uredbe o načinu izvajanja gospodarske javne službe javni linijski prevoz potnikov v notranjem cestnem prometu, o koncesiji te javne službe in o ureditvi sistema enotne vozovnice je 7. člen Zakona o spremembah in dopolnitvah Zakona o upravljanju javnega potniškega prometa (ZUJPP-A). 

Splošna obrazložitev predloga uredbe 

V skladu s 7. členom Zakona o spremembah in dopolnitvah Zakona o upravljanju javnega potniškega prometa (ZUJPP-A) mora Vlada Republike Slovenije v treh mesecih od uveljavitve zakona uskladiti Uredbo o načinu izvajanja gospodarske javne službe javni linijski prevoz potnikov v notranjem cestnem prometu, o koncesiji te javne službe in o ureditvi sistema enotne vozovnice (109/21, 181/21, 54/22 – ZUJPP, 56/22, 48/23, 103/24 in 56/25) z določbami ZUJPP. 

ZUJPP je bil sprejet 6. 4. 2022 z namenom zagotoviti učinkovito upravljanje in izvajanje javnega potniškega prometa (v nadaljnjem besedilu: JPP) v Sloveniji. Predvideval je enoten način upravljanja in financiranja JPP. Predvsem pri slednjem (financiranju) pa je z začetkom izvajanja novih avtobusnih koncesij prišlo do težav. Ugotovljeno je bilo, da mora ves finančni tok še vedno preko ministrstva, pristojnega za JPP (MOPE) oz. proračuna RS in da DUJPP kot agent ne more samostojno upravljati s financami. Tako je ministrstvo, kljub novemu upravljalcu, moralo še vedno prejemati in kontrolirati račune izvajalcev JPP, odvajati DDV, nakazovati v proračun kupnino od vozovnic ipd., kar je predstavljalo dodatne administrative ovire in birokracijo, predvsem pa onemogočalo, da bi DUJPP opravljal naloge na tem področju tako, kot je bilo v osnovi predvideno. Na podlagi novele ZUJPP pa je DUJPP prevzel vlogo koncedenta in bo lahko tudi na finančnem področju samostojno opravljal naloge, ministrstvo pristojno za JPP (MOPE) pa bo še vedno kontroliralo njihovo delovanje na tem področju. 

Na podlagi tega so se pripravile ustrezne spremembe in dopolnitve navedene uredbe za uskladitev z ZUJPP, kjer se uskladi oz. poenoti terminologija na način, da je »koncedent« postal »organ JPP«, to je DUJPP in nič več Republika Slovenija. Prav tako se smiselno beseda »ministrstvo« nadomesti z besedo »koncedent«.

Poleg navedenega se je v besedilu sprememb in dopolnitev uredbe naredilo več redakcijskih popravkov in dopolnilo oz. preoblikovalo nekaj definicij, ki niso bile več ustrezne (relevantne) oz. niso odražale dejanskega stanja ter so obrazložene v tem dokumentu po členih.  
   
K 1. členu:
Na podlagi sprememb in dopolnitev ZUJPP se v 1. členu v točki 1. črta besedna zveza »Republika Slovenija« in nadomesti z novo besedno zvezo »organ JPP«, ki je koncedent in v točki 2. se črta beseda »država« in se nadomesti z novo besedo »koncedent«.

V točki 6.a se dopolni definicija postajne točke z besedilom », pri čemer na postajni točki lahko pride do samo vstopa potnikov, izstopa potnikov ali oboje;«, ker ni vsaka postajna točka sama po sebi tranzitna (dovoljen vstop in izstop potnikov). Organ JPP bo določil, na katerih postajnih točkah je dovoljen samo vstop potnikov in na katerih samo izstop. Takšne situacije se pogosto pojavljajo predvsem v mestnih občinah, ko na isti trasi poteka tudi mestni promet in na ta način se bo dosegla razbremenitev prezasedenosti medkrajevnega prometa in pohitritev prevoza (zmanjšanje zamud).

V 9. točki gre za redakcijski popravek. 

V 10. točki se na novo definira beseda »vožnja«, ki predstavlja opremljenost itinerarja z uro odhoda vozila iz začetne postajne točke, z uro prihoda in odhoda vozila na vseh vmesnih postajnih točkah, kjer je dovoljen postanek vozila in z uro prihoda vozila na končno postajno točko. Vsaki vožnji je dodeljen še voznoredni režim in izvajalec vožnje.

K 2. členu:
V 2. členu se na podlagi dosedanjih predlogov in potreb pri zagotavljanju izvajanja koncesij besedilo ustrezno dopolni na način, da se med trajanjem koncesije lahko posamezne linije na predlog lokalne skupnosti, upravljalca prometne infrastrukture (tako cestne kot železniške infrastrukture), izvajalca ali pobudo organa JPP spremenijo ali ukinejo, če organ JPP presodi, da je to potrebno zaradi demografskih sprememb, sprememb migracijskih tokov, sprememb prometne infrastrukture, sprememb prometne ureditve, integracije med linijami ali sprememb financiranja. Spremembo potrdi organ JPP z vpisom spremembe v centralno informatizirano zbirko podatkov iz zakona, ki ureja prevoze v cestnem prometu.

K 3. členu:
V 3. členu se doda novi odstavek, ki opredeljuje primere, ko ni potrebno uvajati novih dodatnih povezav, ker obstoječe povezave s prestopanjem in kombinacijo javnega potniškega prometa (avtobus in vlak) omogočajo primerljivo oz. ustrezno storitev javnega potniškega prometa skladno s standardom dostopnosti.  

K 4. členu:
V 4. členu gre v prvem in drugem odstavku za uskladitev besedila z zadnjim odstavkom tega člena, ki določa, da se pogodba o integriranih linijah sklepa tripartitno, in sicer med organom JPP, ene ali več občin in izvajalcem.

K 5. členu:
Drugi odstavek 22. člena se črta, ker koncesijska pogodba ne določa pogodbene kazni v primerih, če vozno osebje pozabi oznako, s katere je razvidno, da gre za vozno osebje javnega linijskega prometa.

K 6. členu:
V prvem in drugem odstavku se črta beseda »izvajalčevega«, ker so kontrolorji zaposleni tako na strani izvajalcev kot na strani organa JPP.

K 7. členu:
V 7. členu gre za spremembo besedila z namenom lažjega razumevanja, in sicer: »Če se prevoznina poveča, velja cena vozovnice, kupljene v predprodaji pred povečanjem cene, brez doplačila razlike med novo in staro višino prevoznine.«

K 8. členu:
V 8. členu se za besedo »obleki« doda nova besedna zveza »ali močno zaudarja«, ker se v praksi večkrat dogaja, da na avtobus vstopijo osebe, ki zaradi močnega smradu zelo motijo ostale potnike in voznika, le-ta pa nima možnosti, da bi vstop takšnemu potniku zavrnil. Gre za primere, da je nekdo umazan ali zaudarja in je to tudi zelo moteče za ostale potnike. Prav tako se črta besedilo »(npr. dimnikarji, pleskarji)«, ker je takšna opredelitev preveč diskriminatorna glede na poklicno kvalifikacijo. 

K 9. členu:
V 9. členu se beseda »onemogočajo« nadomesti z novo, bolj primerno besedo, »ovira«. 

K 10. členu:
V 10. členi se skladno s spremembo ZUJPP beseda »Ministrstvo« nadomesti z besedo »Koncedent«.

K 11. členu:
V 11. členu se skladno s spremembo ZUJPP beseda »ministrstvo« nadomesti z besedo »koncedent«.

K 12. členu:
V 12. členu se peti odstavek smiselno popravi na način, ki je pravilen in skladen s prakso oddaje letnega poročila. 

V sedmem odstavku se besedilo uskladi s spremembo besedila koncesijske pogodbe med koncesionarji in koncedentom.

K 13. členu:
V tretjem odstavku se črta besedna zveza: Inšpektorata Republike Slovenije za infrastrukturo« in se nadomesti z novo besedno zvezo »inšpektorata pristojnega za nadzor področja javnega potniškega prometa«, ker se je na podlagi sprememb zakona, ki ureja Vlado Republike Slovenije, pristojnost ministrstev in njihovih organov reorganizirala in za področje inšpekcijskega nadzora javnega potniškega prometa ni več pristojen Inšpektorat Republike Slovenije za infrastrukturo.

K 14. členu:
V 14. členu se skladno s spremembo ZUJPP za besedo »proračuna« doda nova besedna zveza »Republike Slovenije in«, ker so viri financiranja iz proračuna Republike Slovenije in bodo lahko tudi iz proračuna koncedenta, ko bo pričel z opravljanjem tržne dejavnosti. 

V drugem odstavku se za besedo »odstavka« doda nova besedna zveza »in pogodbene kazni«, ki so prihodek organa JPP in se uporabljajo izključno za opravljanje gospodarske javne službe javni linijski prevoz potnikov.

K 15. členu:
Tretji odstavek tega člena se briše, ker gre za podvajanje dikcije iz drugega odstavka 5. člena te uredbe.

K 16. členu:
Besedilo 66. člena se črta in nadomesti z novim besedilom, ki se glasi: »Prilagoditev pogodbenega zneska se izvaja v skladu z določili koncesijske pogodbe.«

K 17. členu:
V 17. členu se briše besedilo in nadomesti z novim besedilom, ki je usklajeno skladno s spremembo ZUJPP.

K 18. členu:
Skladno s 17. členom ZUJPP organ JPP zagotavlja klicni center za podporo uporabnikom in udeležencem v sistemu javnega potniškega prometa. Razvoj informacijsko komunikacijske tehnologije in digitalizacija delovnih procesov omogočata poleg klicnega centra tudi podporo uporabnikom preko informacijskega sistema, ki je na voljo 24/7 in na podlagi tega se to besedilo smiselno spremeni in dopolni.  

K 19. členu:
V 19. členu se v drugi in peti alineji prvega odstavka briše beseda »dejanskih«, ker organ JPP ne preverja dejanskih stroškov izvajalca, ker je kritje stroškov vezano na največ pet odstotkov sredstev, pridobljenih s prodajo enotne vozovnice oz. pet odstotkov od polne cene vozovnice s subvencijo brez DDV, če je reklamacija posledica napake izdajatelja. 

Drugi stavek v drugem odstavku in tretji odstavek tega člena se skladno z mnenjem Slovenskega inštituta za revizijo in Finančnega urada Republike Slovenije brišeta, ker obračunsko obdobje velja od prvega do zadnjega dne v mesecu, neodvisno od veljavnosti vozovnice. Gre za spremembo obračunavanja po načinu »za mesec« v način »na mesec«.      

K 20. členu:
Uredba se začne uporabljati s 1. januarjem 2026, ko bo koncedent tudi na finančnem področju samostojno prevzel opravljanje zakonskih nalog. 

K 21. členu:
Uredba začne veljati naslednji dan po objavi v Uradnem listu Republike Slovenije.


Stran 11 od 11

